ඊයේ අධ්‍යාපන අමාත්‍යවරයා සහ ගුරු විදුහල්පති වෘත්තීය සමිති අතර, සාකච්ඡාවක් පැවැත්වුණා.පළමුව ශ්‍රී ලංකා පොදුජන අධ්‍යාපන සේවා සංගමයේ වෘත්තීය සමිති නියෝජිතයින්, අධ්‍යාපන අමාත්‍ය දිනේෂ් ගුණවර්ධන හමු වූ අතර, ඉන් අනතුරුව තවත් වෘත්තීය සමිති කිහිපයක් ඔහු හමු වී සාකච්ඡා කළා.ඊට ලංකා ගුරු සංගමය, ලංකා ගුරු සේවා සංගමය, සමස්ත ලංකා එක්සත් ගුරු සංගමය, ස්වාධීන අධ්‍යාපන සේවක සංගමය, ශ්‍රී ලංකා වෘත්තීයවේදී විදුහල්පතිවරුන්ගේ සංගමය ඇතුළු වෘත්තීය සමිති කිහිපයක් එක් ව සිටියා.